section_heading: Novija povijest
paragraph_text: 2004. godine Lothar Matthäus postaje izbornikom Mađarske nogometne reprezentacije. Međutim, Mađarska nacionalna vrsta nije se uspjela kvalificirati na Svjetsko prvenstvo, a niti rezultati postignuti tijekom kvalifikacija nisu opravdali skupi angažman njemačkog nogometnog znalca. U skupini s Hrvatskom, Švedskom, Bugarskom, Islandom i Maltom Mađari su zauzeli 4. mjesto, što nije bilo dovoljno da zadovolji čelne ljude u savezu. Kvalifikacije za EURO 2008 i SP 2010. donijele su još više razočaranja jer se Mađari opet nisu uspjeli kvalificirati na neko veliko natjecanje. Prvi put su Mađari izborili Europsko prvenstvo nakon pobjeda protiv Norveške u dodatnim kvalifikacijama u studenom 2015. godine. Bio je to prvi plasman na Europsko prvenstvo nakon 43 godine. Na Euru su zadnji put bili 1972. godine, a igrali su Svjetsko prvenstvo u Meksiku 1986. godine.<ref> U dvoboju osmine finala Europskog prvenstva u Francuskoj je Belgija s 4:0 svladala Mađarsku i izborila četvrtfinalni ogled s Walesom.